Paterna finalitza el farciment d'escocells millorant l'accessibilitat del carrer Major
21/06/2019

# Paterna finalitza el farciment d'escocells millorant l'accessibilitat del carrer Major

[![Paterna finalitza el farciment d'escocells millorant l'accessibilitat del carrer Major](/images/noticias/2019/06/nuria-calle-mayor-gr.jpg)](/images/noticias/2019/06/nuria-calle-mayor-gr.jpg)

21.06.2019

Mitjançant aquesta intervenció en la via pública, s'ha aconseguit eliminar les barreres físiques que dificulten el pas per als vianants per una dels carrers de la localitat amb major trànsit de gent a causa de la seua activitat comercial

L'Ajuntament de Paterna ha finalitzat el farciment d'escocells dels arbres del carrer Major mitjançant la instal·lació de paviment continu de cautxú d'alta capacitat drenant.  
  
Tal com ha explicat la Tinenta d'Alcalde de Mobilitat, Núria Campos “mitjançant aquesta intervenció en la via pública, s'ha aconseguit eliminar les barreres físiques que dificulten el pas per als vianants per una dels carrers de la localitat amb major trànsit de gent a causa de la seua activitat comercial”.  
  
Per a això, s'han cobert els escocells amb un material drenant certificat que garanteix la necessària filtració d'aigua, evitant danys als arbres i permetent anivellar el buit a l'altura de la vorera el que evita desnivells o que la brutícia s'acumule.   
  
Aquesta actuació se suma al pla general de millora de l'accessibilitat de voreres que està duent a terme el consistori i que, amb un pressupost de 150.000 euros, contempla l'emplenat de tots els escocells dels principals carrers de nucli urbà de Paterna.